cyanic-selkie/wikianc huggingface dataset:
Ερνέστο Λακλάου
Θεώρηση του λαϊκισμού
Ο Λακλάου είναι ιδιαιτέρως γνωστός για τη θεωρία του για τον λαϊκισμό. Θεωρούσε, δηλαδή, πως δεν είναι ένας όρος που έχει a priori θετικό ή αρνητικό πρόσημο, αλλά αξιολογείται στην πορεία. Ο Λακλάου αξιολογούσε θετικά τον αριστερό λαϊκισμό και αρνητικά τον δεξιό λαϊκισμό, φέρνοντας το παράδειγμα της δικτατορίας του Περόν στην Αργεντινή, που αποτελούσε και προσωπικό του βίωμα.
Εξωτερικοί Σύνδεσμοι
Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα Κατηγορία:Μαρξιστές θεωρητικοί Κατηγορία:Αργεντινοί φιλόσοφοι Κατηγορία:Λαϊκισμός
Λαοδίκεια η Πάραλος
Η Λαοδίκεια η Πάραλος ήταν αρχαία πόλη, η σημερινή Ελ Λατακίγιε ή Λαττάκια της Συρίας. Κτίσθηκε πάνω στη φοινικική πόλη Ραμιθά από τον Σέλευκο Α΄, που της έδωσε το όνομα της μητέρας του. Η θέση της ήταν στην ακτή της Συρίας, σε ένα ακρωτήριο, στη βάση του οποίου υψώνονταν δύο μικροί λόφοι, που δενξεπερνούσαν σε ύψος τα 70μ., απέναντι από την Κύπρο και διέθετε αξιόλογο λιμάνι. Είχε σχήμα τραπεζίου διαστάσεων 3.000 Χ 1.300 μ. και περιβαλλόταν από ένα ισχυρό τείχος. Στο νότιο από τους δύο λόφους είναι πολύ πιθανό να βρισκόταν η ακρόπολη που συμπλήρωνε την οχύρωση της πόλης. Το σχέδιό της ήταν ορθογωνικό και οι δρόμοι της ακολουθούσαν τα σημεία του ορίζοντος. Ένας κεντρικός μεγάλου μήκους, δρόμος διέσχιζε την πόλη από Βορρά προς Νότο ενώ πολλοί άλλοι δρόμοι παράλληλοι και κάθετοι έτεμναν από Ανατολικά προς Δυτικά, δημιουργώντας ορθογωνικά οικοδομικά τετράγωνα διαστάσεων 112 Χ 58 μ. Ο Μάρκος Αντώνιος την ανακήρυξε «ελεύθερη πόλη», ο Π. Νίγηρας την κατέστρεψε και αργότερα ο Σεπτίμιος Σεβήρος την ανοικοδόμησε.
Στους χριστιανικούς χρόνους η Λαοδίκεια η Πάραλος ήταν έδρα επισκοπής και επίνειο της Αντιόχειας, πρωτεύουσα της επαρχίας Θεοδωριάςς. Ο ελληνιστής Χριστιανός διανοούμενος Απολλινάριος Λαοδικείας διετέλεσε επίσκοπος της πόλης κατά τη διάρκεια των ετών 361-390μ.Χ. και επηρέασε σημαντικά τη χριστολογική σκέψη, καταπολεμώντας παράλληλα τον αρειανισμό. Το 1102 μ.Χ. κυριεύθηκε από τον Ταγκρέδο, την κατέστρεψε σεισμός το 1170 και επιδρομή των Αράβων το 1188. Χτίστηκε και πάλι, αλλά νέος σεισμός, το έτος 1287, την κατέστρεψε εκ νέου.
Κατά την αρχαιότητα, η Λαοδίκεια η Πάραλος διέθετε και εκτεταμένους αμπελώνες.
Παραπομπές
Κατηγορία:Αρχαίες πόλεις της Συρίας
Βιβλιοθήκη Angelica
Η Βιβλιοθήκη Angelica (ιταλικά: Biblioteca Angelica) είναι δημόσια βιβλιοθήκη, που βρίσκεται στη Ρώμη της Ιταλίας, στην πλατεία του Αγίου Αυγουστίνου και δίπλα στο ναό του ιδίου. Στη βιβλιοθήκη περιέχονται 120.000 τόμοι βιβλίων, 3.000 χειρόγραφα, και το υλικό της θεωρείται πολύ σημαντικό για τη Μεταρρύθμιση και την Αντιμεταρρύθμιση στη Ρωμαιοκαθολική Εκκλησία.
Ιστορία
Η βιβλιοθήκη ιδρύθηκε από τον Άντζελο Ρόκα, το 1614, ο οποίος εργαζόταν στο Βατικανό ως διευθυντής του τυπογραφείου. Ο Ιταλός αυτός λόγιος δώρισε σε αυτή τη βιβλιοθήκη, η οποία ανήκε στο μοναστήρι του Αγίου Αυγουστίνου, κι εκείνη ονομάστηκε έτσι από το όνομά του. Επίσης, είναι η πρώτη βιβλιοθήκη της Ρώμης που άνοιξε τις πόρτες της στο κοινό.
Από το 1940 η βιβλιοθήκη φιλοξενεί αρχεία της Accademia dell'Arcadia, ενώ από το 1975 υπάγεται υπό την εποπτεία του Υπουργείου Πολιτισμού.
Εξωτερικοί σύνδεσμοι
Κατηγορία:Βιβλιοθήκες στη Ρώμη Κατηγορία:Ιστορικές βιβλιοθήκες
Ντοματίνι
Το ντοματίνι ή ντοματάκι είναι ποικιλία ντομάτας (Στρύχνον το λυκοπερσικόν) η οποία καλλιεργείται από το 1800 για τους πολύ μικρούς καρπούς της. Προέρχεται από το Περού και τη βόρεια Χιλή. Το μέγεθος των καρπών είναι περίπου ίσο με αυτό μίας μπάλας του γκολφ και έχουν σφαιρικό ή ελαφρός στενόμακρο σχήμα. Η πιο γνωστή ελληνική ποικιλία είναι το ντοματάκι Σαντορίνης.
Ιστορία
Τα ντοματίνια καλλιεργούνταν από τους Αζτέκους του Μεξικού τουλάχιστον από τον 15ο αιώνα. Ένας καλόγερος εισήγαγε τα ντοματάκια στη Σαντορίνη τον 19ο αιώνα και από τότε άρχισαν να καλλιεργούνται ευρέως.
Τα ντοματίνια έγιναν δημοφιλή στις ΗΠΑ το 1919. Συνταγές με ντοματίνια μπορούν να δημοσιεύτηκαν πρώτη φορά σε άρθρα τη δεκαετία το 1960.
Παραπομπές
Κατηγορία:Τομάτα
1,1-διφθοροδισιλάνιο
Το 1,1-διφθοροδισιλάνιο (αγγλικά: 1,1-difluorodisilane) είναι ανόργανη χημική ένωση, που περιέχει πυρίτιο, υδρογόνο και φθόριο, με μοριακό τύπο Si2H4F2, αν και παριστάνεται πιο αναλυτικά με τον ημισυντακτικό τύπο Si2H3SiHF2. Αποτελεί το πυριτιούχο ανἀλογο του 1,1-διφθοραιθάνιου. Το 1,1-διφθοροσιλάνιο ανήκει στα ανόργανα σιλάνια και ειδικότερα ταυτόχρονα στα δισιλάνια και στα διφθοροσιλάνια. Έχει ένα (1) ισομερές θέσης, το 1,2-διφθοροσιλάνιο. Η ονομασία διφθοροδισιλάνιο επεκτείνεται επίσης και σε «θυγατρικά» διφθοροδισιλάνια, δηλαδή στα υποκατεστημένα παράγωγα των δυο ισομερών διφθοροσιλανίων.
Δομή
Η μοριακή δομή του 1,1-διφθοροσιλανίου ομοιάζει γεωμετρικά με αυτήν του 1,1-διφθοραιθάνιου. Ωστόσο, οι δεσμοί Si-Η είναι πολωμένοι κατά την έννοια Siδ+-Hδ-, γιατί το πυρίτιο έχει μικρότερη ηλεκτραρνητικότητα (1,90 κατά Paouling) και από τον άνθρακα (2,55 κατά Paouling) και από το υδρογόνο (2,20 κατά Paouling). Επίσης, η διαφορά ηλεκτραρνητικότητας μεταξύ πυριτίου και φθορίου (3,98 κατά Paouling) είναι πολύ μεγαλύτερη από την αντίστοιχη άνθρακα - φθορίου. Το γεγονός αυτό δίνει μεγάλο ποσοσστό ετεροπολικότητας στο δεσμό Si-F.
Παρατηρήσεις και παραπομπές
Κατηγορία:Ανόργανα σιλάνια Κατηγορία:Ανόργανες ενώσεις φθορίου Κατηγορία:Υδρίδια
Λότζια (Ηράκλειο)
Λότζια (Loggia) ονομάζεται το κτίριο που σήμερα στεγάζεται το δημαρχείο του δήμου Ηρακλείου. Βρίσκεται επί της 25ης Αυγούστου λίγο βορειότερα από τη πλατεία των Λιονταριών στο κέντρο της πόλης του Ηρακλείου. Την εποχή της Ενετοκρατίας, το κτήριο ήταν χώρος συγκέντρωσης ευγενών και αρχόντων όπου συζητούσαν για διάφορα θέματα οικονομικά, εμπορικά, πολιτικά που απασχολούσαν την πόλη.
Το κτήριο
Το κτήριο βρίσκεται στην αρχή της οδού 25ης Αυγούστου, στη συμβολή με την οδό Αγίου Τίτου, κοντά στη κρήνη του Μοροζίνι. Δείγμα παλλαδιανού ρυθμού, πρόκειται για ορθογωνίου σχήματος κτήριο, με διαστάσεις 28μ. επί 11μ., διώροφο με κίονες δωρικού ρυθμού στο ισόγειο και κίονες ιωνικού ρυθμού στον 1ο όροφο. Στο ισόγειο διαθέτει διάζωμα το οποίο είναι διακοσμημένο με τρίγλυφα και μετόπες με ανάγλυφες παραστάσεις. Στη δυτική πλευρά διαθέτει επτά τόξα με το κεντρικό να χρησιμοποιείται ως είσοδος. Αναφέρεται ότι το κτήριο μιμείται τη Βασιλική Παλαντιάνα στην Βιτσέντζα.
Ιστορία
Το 1934 το κτήριο της οπλαποθήκης παραδόθηκε στον δήμο για να στεγάσει μερικές από τις υπηρεσίες του, μετά από πολλές διακοπές στις εργασίες. Το ισόγειο της Λότζια κατεδαφίστηκε το 1937. Μετά το τέλος του Β' Παγκοσμίου πολέμου άρχισαν και πάλι οι εργασίες ανοικοδόμησης, οι οποίες ολοκληρώθηκαν το 1980. Το 1987 πήρε το πρώτο βραβείο Europa Nostra, ως το πιο καλά αναπαλαιωμένο και συντηρημένο Ευρωπαϊκό μνημείο της χρονιάς.
Δημαρχείο
Σήμερα είναι το κεντρικό κτήριο του Δήμου Ηρακλείου και στεγάζει το γραφείο του Δημάρχου, τα γραφεία αντιδημάρχων, διοικητικές και οικονομικές υπηρεσίες και την αίθουσα όπου συνεδριάζει το Δημοτικό Συμβούλιο.
Εξωτερικοί Σύνδεσμοι
Κατηγορία:Κτίρια και κατασκευές στο Ηράκλειο Κατηγορία:Δημαρχεία
Λα Ντεζιράντ
Με την ονομασία Λα Ντεζιράντ μπορεί να αναφέρονται:
Πατριάρχης Αναστάσιος
Ο Αναστάσιος διετέλεσε Πατριάρχης Κωνσταντινουπόλεως κατά τα έτη 730 έως 754.
Βιογραφία
Σύντομα όμως τον επανέφερε στο Θρόνο, στον οποίο παρέμεινε μέχρι το θάνατό του, τον Ιανουάριο του 754.
Πηγές
Αναστάσιος Κατηγορία:Εικονομαχία Κατηγορία:Βυζαντινοί του 8ου αιώνα Κατηγορία:Επίσκοποι του 8ου αιώνα
Ουεουετέοτλ
Στη μυθολογία των Αζτέκων, ο Σιουτεκούτλι (ισπ. Xiuhtecuhtli) ή Ουεουετέοτλ (ισπ. Huehuetéotl) ("παλαιός θεός") ήταν η προσωποποίηση της ζωής μετά το θάνατο, της ζέστης μέσα στο κρύο, του φωτός μες στο σκοτάδι και της τροφής κατά περιόδους πείνας. Σύζυγός του ήταν η Τσαλτσιουτλίκουε.
Στο τέλος κάθε αιώνα (52 χρόνια), οι Αζτέκοι πίστευαν ότι οι θεοί απαλλάσσονταν από τη συμφωνία τους με την ανθρωπότητα. Πραγματοποιούνταν εορτές προς τιμήν του Σιουτεκούτλι για να ικανοποιήσουν τις χάρες του και γίνονταν ανθρωποθυσίες, όπου πρόσφεραν στο θεό την καρδιά του θύματος.
Γεώργιος Αλογοσκούφης
Ο Γιώργος Αλογοσκούφης (Αθήνα, 17 Οκτωβρίου 1955) είναι Έλληνας καθηγητής Οικονομικής Επιστήμης στο Οικονομικό Πανεπιστήμιο Αθηνών από το 1990. Από τον Σεπτέμβριο του 1996 έως τον Οκτώβριο του 2009 ήταν βουλευτής του Ελληνικού Κοινοβουλίου. Διετέλεσε Υπουργός Οικονομίας και Οικονομικών από τις 10 Μαρτίου 2004 ως τις 7 Ιανουαρίου 2009. Μετά τις εκλογές του 2009 αποσύρθηκε από την πολιτική και έζησε για ένα διάστημα στις Ηνωμένες Πολιτείες.
Γουλιέλμος Β΄ της Ολλανδίας
Με το όνομα αυτό υπάρχουν τα εξής πρόσωπα:
Γεώργιος Αλογοσκούφης
Βιογραφικά στοιχεία
Γεννήθηκε στην Αθήνα στις 17 Οκτωβρίου 1955. Μεγάλωσε στο κέντρο της Αθήνας, όπου πέρασε και τα περισσότερα χρόνια της ζωής του.
Ο Γιώργος Αλογοσκούφης είναι οικονομολόγος με μεγάλη δραστηριότητα τόσο στην Ελλάδα όσο και στο εξωτερικό. Αποφοίτησε με άριστα το 1977 από το Οικονομικό Τμήμα του Πανεπιστημίου Αθηνών και το 1981 ανακηρύχθηκε διδάκτωρ της Οικονομικής Σχολής του Λονδίνου (London School of Economics). Το 1984 εξελέγη Λέκτορας στο Πανεπιστήμιο του Λονδίνου και αργότερα προήχθη σε Υφηγητή. Το 1990 εξελέγη Καθηγητής στο Οικονομικό Πανεπιστήμιο Αθηνών.
Διατέλεσε Πρόεδρος του Συμβουλίου Οικονομικών Εμπειρογνωμόνων του Υπουργείου Εθνικής Οικονομίας (1992-1993) καθώς και Σύμβουλος της Ευρωπαϊκής Επιτροπής και της Παγκόσμιας Τράπεζας. Το 1996 εξελέγη βουλευτής Επικρατείας της Νέας Δημοκρατίας. Το 2000, το 2004 και το 2007 εξελέγη βουλευτής Α΄ Αθηνών της Νέας Δημοκρατίας και τον Μάρτιο του 2004 ανέλαβε Υπουργός Οικονομίας και Οικονομικών, θέση που διατήρησε μέχρι και τον ανασχηματισμό της 7ης Ιανουαρίου του 2009. Στις εκλογές του Οκτωβρίου του 2009 απέτυχε να επανεκλεγεί και ανακοίνωσε την επιστροφή του στην πανεπιστημιακή δραστηριότητα και την αναστολή κάθε κομματικής του δραστηριότητας.
Από το 2020, είναι Πρόεδρος του Τμήματος Οικονομικής Επιστήμης του ΟΠΑ.
Υπουργός Οικονομίας και Οικονομικών 2004 - 2009
Στην περίοδο 2004-2008, η ελληνική οικονομία παρουσίασε υψηλούς ρυθμούς ανάπτυξης. Η οικονομική πολιτική που εφαρμόστηκε απλοποίησε το φορολογικό σύστημα, μείωσε σταδιακά τη φορολογία εισοδήματος και ακινήτων και προώθησε αποκρατικοποιήσεις οι οποίες οδήγησαν σε σημαντική αύξηση των ιδιωτικών επενδύσεων. Ο μέσος ετήσιος ρυθμός ανάπτυξης ήταν 3,4%, με αποτέλεσμα στην πενταετία 2004-2008 το κατά κεφαλήν ΑΕΠ της Ελλάδος να αυξηθεί από το 81,3% του μέσου όρου του κατά κεφαλήν ΑΕΠ των 15 της Ευρωπαϊκής Ένωσης, στο 84,5%. Σε τρέχουσες τιμές το συνολικό ΑΕΠ σε ετήσια βάση αυξήθηκε κατά 64,5 δισεκατομμύρια ευρώ. Δημιουργήθηκαν 300.000 νέες θέσεις εργασίας, οι πραγματικοί μισθοί αυξάνονταν και η ανεργία μειώθηκε από το 10,5% το 2004 στο 7,7% το 2008.
Το 2004, η κυβέρνηση Καραμανλή παρέλαβε ελλείμματα της τάξης του 8% του ΑΕΠ και ένα δημόσιο χρέος της τάξης του 100% του ΑΕΠ. Μετά τους Ολυμπιακούς Αγώνες προχώρησε σε σημαντική δημοσιονομική προσαρμογή έως τα μέσα του 2007. Μετά το 2007 η προσαρμογή ανακόπηκε και εν μέρει αντιστράφηκε λόγω της κρίσης, της παγκόσμιας ύφεσης αλλά και των πολιτικών περιορισμών που ανέκυψαν στην εφαρμογή της. Η αντιστροφή αυτής της τάσης, που παρουσιάστηκε μετά την εκδήλωση της διεθνούς κρίσης, συνέβη εν γένει και στις περισσότερες χώρες της ευρωζώνης (τα δημοσιονομικά ελλείμματα αυξήθηκαν σε ολόκληρη την ευρωζώνη). Αυτό που διαφοροποιεί την Ελλάδα, και που είναι η βάση των σημερινών προβλημάτων, είναι το υψηλό δημόσιο χρέος της.
Στην περίοδο 2004-2008 προχώρησε σε φορολογική μεταρρύθμιση, μεγάλης κλίμακας αποκρατικοποιήσεις, συμπράξεις δημόσιου και ιδιωτικού τομέα (ΣΔΙΤ), συνέχιση της ένταξης της Ελλάδας στην ψηφιακή εποχή, μεταρρύθμιση της λειτουργίας των ΔΕΚΟ, εφαρμόστηκε το Εθνικό Πρόγραμμα Περιφερειακής Ανάπτυξης, δημιουργήθηκε το Εθνικό Ταμείο Κοινωνικής Συνοχής.
Αποκρατικοποιήσεις
Υπήρξε πλήρης αποκρατικοποίηση της Εθνικής και της Εμπορικής Τράπεζας, ενώ το ελληνικό δημόσιο διέθεσε σημαντικό ποσοστό των μετοχών του στο Ταχυδρομικό Ταμιευτήριο και τον ΟΠΑΠ, όπου κατέστη μέτοχος μειοψηφίας. Το 2008, ο ΟΤΕ απέκτησε στρατηγικό εταίρο την Deutsche Telekom, ο οποίος ανέλαβε και τη διοίκηση του οργανισμού, με σημαντικά όμως δικαιώματα αρνησικυρίας, προς όφελος του ελληνικού δημοσίου. Δεν έγινε προώθηση των αποκρατικοποιήσεων στους τομείς της ενέργειας και της ύδρευσης. Ειδικά στον τομέα της ενέργειας επελέγη η προώθηση συμφωνιών για τη διέλευση αγωγών φυσικού αερίου και πετρελαίου. Στον τομέα των μεταφορών, μετά από προσπάθειες χρόνων, ολοκληρώθηκε η αποκρατικοποίηση της Ολυμπιακής Αεροπορίας.
Το 2008 έγινε η σύναψη της συμφωνίας για τη αποκρατικοποίηση του ΟΤΕ, με βάση την οποία τόσο η κυβέρνηση της Νέας Δημοκρατίας όσο και η επόμενη κυβέρνηση του ΠΑΣΟΚ προχώρησαν το 2008, το 2009 και το 2011 σε διάθεση μετοχών του ΟΤΕ στην Deutsche Telekom.
Μεταξύ των άλλων, ως Υπουργός προώθησε τη φορολογική μεταρρύθμιση, με την οποία μειώθηκαν φορολογικοί συντελεστές επιχειρήσεων και φυσικών προσώπων, προώθησε τις αποκρατικοποιήσεις, αλλά και την απογραφή (που αποκάλυψε τα τεράστια ελλείμματα της περιόδου 2000-2004 και οδήγησε στην επιτήρηση από την Ευρωπαϊκή Ένωση).
Τον Ιούνιο του 2008 όλα τα κόμματα της αντιπολίτευσης άσκησαν ιδιαίτερα έντονη κριτική στο Γιώργο Αλογοσκούφη για το χειρισμό της πώλησης του ΟΤΕ, καθώς και για τα κενά στους όρους της συμφωνίας. Παράλληλα κατηγορήθηκε ότι η συμφωνία έγινε με τη Deutsche Telekom, επειδή η γυναίκα του πρώην υπουργού είχε οριστεί νόμιμος εκπρόσωπος της Jones Lang La Salle, που διαχειρίζεται και την D.T. Κριτική δέχθηκε και για το γεγονός ότι δεν έδωσε συνέχεια στις διαπραγματεύσεις με την MIG, η οποία ενδιαφερόταν να εξαγοράσει τον ΟΤΕ. Το Μάρτιο του 2010 σχηματίστηκε δικογραφία που αφορούσε τον Γιώργο Αλογοσκούφη και τους όρους πώλησης του ΟΤΕ. Η Κοινοβουλευτική Ομάδα του ΣΥΡΙΖΑ τον κατηγόρησε για διάφορες παραβάσεις νόμων και αξιόποινες πράξεις.
Αναθεώρηση ΑΕΠ
Το 2006, η Εθνική Στατιστική Υπηρεσία της Ελλάδας προχώρησε σε αναθεώρηση του ΑΕΠ, που οδήγησε κατ' επέκταση σε αναθεώρηση κρίσιμων δημοσιονομικών μεγεθών. Σύμφωνα με την Εθνική Στατιστική Υπηρεσία, η νέα μέτρηση του ΑΕΠ ήταν επιβεβλημένη με βάση τον Κανονισμό ΕΚ 2223/96 της Ευρωπαϊκής Επιτροπής που ορίζει την ανανέωση των στοιχείων του ΑΕΠ ανά πενταετία και είχε ζητηθεί από την ΕΕ από το 2002, ενώ ο Γ. Αλογοσκούφης αναφέρθηκε επίσης σε πίεση της Ευρωπαϊκής Στατιστικής Υπηρεσίας με τελική προθεσμία μέχρι το Σεπτέμβριο του 2006. Στην αναθεώρηση, που αναμενόταν να οδηγήσει σε αύξηση του ΑΕΠ κατά 25,7% από το 2000, συνυπολογίστηκαν έρευνες για το εμπόριο, τις μεταφορές, τα ξενοδοχεία, τις κατασκευές, τα στοιχεία μη κερδοσκοπικών ιδρυμάτων καθώς και η απογραφή του 2001, ενώ συμπεριλήφθηκαν και παράνομες δραστηριότητες οι οποίες όμως αφορούσαν συνολικά το 0,7% του 25%.
Η αναθεώρηση του ΑΕΠ αντιμετωπίστηκε με έντονη κριτική από την αντιπολίτευση, που εστίασε σε δυσμενείς επιπτώσεις της, όπως την αύξηση της ελληνικής εισφοράς στον κοινοτικό προϋπολογισμό, ενώ το Υπουργείο Οικονομικών πρόβαλε θετικές συνέπειες όπως η ενίσχυση της πιστοληπτικής ικανότητας της Ελλάδας και ο περιορισμός του ελλείμματος. Το αμερικανικό ειδησεογραφικό δίκτυο CNN σχολίασε αρνητικά την αναθεώρηση περιλαμβάνοντάς την σε κατάλογο με τις 101 χειρότερες οικονομικές αποφάσεις για το έτος 2006. Η Ευρωπαϊκή Στατιστική Υπηρεσία απέρριψε το μεγαλύτερο μέρος της αναθεώρησης του ελληνικού ΑΕΠ, για την περίοδο 2000-2006 και τελικά η αύξησή του με έτος βάσης το 2000 διαμορφώθηκε στο 9,6%».
Απόκρυψη του δημοσιονομικού ελλείμματος
Σύμφωνα με τα στοιχεία που δημοσιοποιούσε το Υπουργείο Οικονομικών επί θητείας του Γιώργου Αλογοσκούφη, η Ελλάδα μείωσε το έλλειμμα στο 2,6% του ΑΕΠ, από 7,9% το 2004, ενώ παρουσιάστηκαν μείωση της ανεργίας, υψηλοί δείκτες ανάπτυξης και ανάκαμψη εισαγωγών και επενδύσεων. Τα εν λόγω στοιχεία αποδείχτηκαν όμως ψευδή , καθώς έκθεση της Eurostat το 2008 έδειξε ότι το έλλειμμα έχει ξεπεράσει το 4,8% του ΑΕΠ, τριπλάσιο των προβλέψεων του Υπουργείου Οικονομικών. Η ΕΕ ξεκίνησε τότε να πιέζει την κυβέρνηση να πάρει άμεσα μέτρα για τη μείωση του, καθώς οι απαιτήσεις της Ευρωζώνης για την Ελλάδα προέβλεπαν έλλειμμα της τάξεως του <3%. Η τελευταία έκθεση της Eurostat, που αφορούσε τη πολιτική του Γιώργου Αλογοσκούφη, έφτασε στις αρχές του 2010. Το έλλειμμα του 2009 τελικώς άγγιξε το 13,6% του ΑΕΠ, ενώ υπήρχαν ταυτόχρονα επιφυλάξεις για τη ποιότητα των οικονομικών στοιχείων που δηλώνονταν από την Ελλάδα τη πενταετία μεταξύ 2004-2009. Την ίδια εποχή πρωτο-χρησιμοποιήθηκε ο όρος "Greek statistics" από Ευρωπαϊκά μέσα ενημέρωσης, ο οποίος ειρωνεύεται τη γνησιότητα των στοιχείων που παρέθετε η Ελλάδα για την οικονομική της πορεία.
Ο Γιώργος Αλογοσκούφης κατηγορήθηκε έντονα για απόκρυψη του πραγματικού ελλείμματος και για ψευδή στοιχεία λίγο πριν τη συντριβή της Νέας Δημοκρατίας στις βουλευτικές εκλογές του 2009. Ο ίδιος υποστηρίζει από τότε πλήρως την πολιτική που ακολούθησε αλλά ουδέποτε δόθηκαν ουσιαστικές εξηγήσεις από τον ίδιο για το πως οδηγήθηκε το έλλειμμα της Ελλάδας σε τόσο υψηλά επίπεδα.
Κριτική
Τον Ιούλη του 2008 κατατέθηκε μήνυση κατά του Γιώργου Αλογοσκούφη από τον γνωστό Έλληνα επιχειρηματία Βασίλη Μπρέκο, ενώ ζήτησε άμεσα την ποινική του δίωξη. Συγκεκριμένα κατηγόρησε τον τότε υπουργό, ότι δεν πληρώθηκε η εταιρία του για τη βοήθεια που προσέφερε στο Γιώργο Αλογοσκούφη κατά την προεκλογική καμπάνια του το 2004. Η ζημία, σύμφωνα με τον Βασίλη Μπρέκο, ξεπέρασε τα 3 εκ. Ευρώ. Στην υπόθεση φέρεται να εμπλέκεται και ο Σωτήρης Νικολαρόπουλος. Από την πλευρά του ο Γιώργος Αλογοσκούφης δεν σχολίασε το εν λόγω θέμα, ούτε απάντησε σε ερωτήσεις που τέθηκαν από την Κ.Ο. του ΠΑΣΟΚ.
Τον Μάρτιο του 2011 κατηγορήθηκε και για συμμετοχή στο μεγάλο σκάνδαλο της SIEMENS μαζί με τους πρώην υπουργούς Άκη Τσοχατζόπουλο, Βύρωνα Πολύδωρα και Προκόπη Παυλόπουλο. Ο ίδιος αρνήθηκε άμεσα οποιαδήποτε συμμετοχή και υπεραμύνθηκε των θέσεων του. Παράλληλα η εξεταστική επιτροπή τον συμπεριέλαβε ανάμεσα στα ονόματα υπουργών, που είχαν συμμετοχή στα εν λόγω σκάνδαλα. Στις 7 Ιουλίου 2011 συμπεριλήφθηκε στη λίστα των πρώην υπουργών για τους οποίους η κυβέρνηση του Γ. Παπανδρέου ξεκίνησε προανακριτική εξέταση σχετικά με το σκάνδαλο Siemens. Στις 20 Ιουλίου 2011 ύστερα από ψηφοφορία στη βουλή, αποφασίστηκε να μην παραπεμφθεί στο γνωμοδοτικό συμβούλιο, το οποίο θα εξέταζε τις κατηγορίες σχετικά με ενδεχόμενη συμμετοχή του στο σκάνδαλο της Siemens.
Στις αρχές Απριλίου 2011 παραχώρησε συνέντευξη στα Ελληνικά ΜΜΕ και κατονόμασε τον Κώστα Καραμανλή ως κύριο υπαίτιο της οικονομικής καταστροφής, όπως και το 2018. Συγκεκριμένα ανέφερε ότι ο πρώην πρωθυπουργός δεν ήθελε να προχωρήσει σε επικύρωση μέτρων που προτάθηκαν από το Υπουργείο Οικονομικών. Μία αποκάλυψη του Αλογοσκούφη ήταν και η προσπάθεια του ιδίου να προσφύγει η Ελλάδα στο ΔΝΤ από το 2004. Μερικές ημέρες αργότερα δέχτηκε έντονη κριτική για τις δηλώσεις του κατά του Κώστα Καραμανλή, τόσο από πρώην αλλά και από νυν βουλευτές της ΝΔ. Ακόμα και η νυν ηγεσία της ΝΔ αμφισβητεί έντονα την πολιτική που ακολουθήθηκε από τον Γ. Αλογοσκούφη, παρόλο που ο ίδιος εξακολουθεί να την υποστηρίζει.
Συγγραφικό έργο
Έχει εκδώσει πέντε βιβλία και πάνω από 40 εργασίες που έχουν δημοσιευτεί σε διεθνή επιστημονικά περιοδικά με πολλές αναφορές στη διεθνή βιβλιογραφία. Η διδακτορική του διατριβή (1981) βραβεύτηκε με το βραβείο Σέιερς του Πανεπιστημίου του Λονδίνου. Το Δεκέμβριο του 2002, το βιβλίο του: «Η Δραχμή: Από το Φοίνικα στο Ευρώ» βραβεύτηκε από την Ακαδημία Αθηνών.
Η έρευνά του επικεντρώνεται σε θέματα διεθνούς νομισματικής και μακροοικονομικής θεωρίας και πολιτικής, οικονομικής της εργασίας, οικονομικής μεγέθυνσης, πληθωρισμού, ανεργίας και σε νομισματικά και μακροοικονομικά θέματα της ελληνικής οικονομίας.
Έχει μετάσχει με εργασίες του σε εκατοντάδες συνέδρια και έχει δώσει διαλέξεις σε πολλά πανεπιστήμια της Ευρώπης και των ΗΠΑ, καθώς και στην Ιαπωνία.
Κυριότερες Δημοσιεύσεις
Όπως κατατίθεται, οι κυριότερες διεθνείς δημοσιεύσεις και βιβλία έχουν ως εξής:
Εξωτερικοί σύνδεσμοι
Κατηγορία:Έλληνες οικονομολόγοι Κατηγορία:Καθηγητές Οικονομικού Πανεπιστημίου Αθηνών Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες υπουργοί Οικονομίας και Οικονομικών
Τλοκεναουάκε
Αυτός δημιούργησε το πρώτο ζευγάρι ανθρώπων και εξουσίαζε την πλάση στις τέσσερις πρώτες Εποχές του κόσμου. Πρόκειται για μια παράξενη και μάλλον άγνωστη θεότητα των Αζτέκων. Δεν υφίστανται γνωστές απεικονίσεις του.
Κατηγορία:Μυθολογία Αζτέκων
Ετιέν Μπαλιμπάρ
Ο Ετιέν Μπαλιμπάρ (Étienne Balibar, γενν. 23 Απριλίου 1942) είναι Γάλλος φιλόσοφος. Σπούδασε στην Εκόλ Νορμάλ Συπεριέρ (École Normale Supérieure) και δίδαξε στη Σορβόννη και στη Ναντέρ. Σήμερα διδάσκει στο Πανεπιστήμιο της Καλιφόρνια και στο Πανεπιστήμιο Κίνγκστον του Λονδίνου.
Εργογραφία στα γαλλικά
Εξωτερικοί σύνδεσμοι
Κατηγορία:Γάλλοι φιλόσοφοι Κατηγορία:Φιλόσοφοι του 20ού αιώνα Κατηγορία:Φιλόσοφοι του 21ου αιώνα Κατηγορία:Μαρξιστές θεωρητικοί
Κυβέρνηση της Ισπανίας
Ο θεμελιώδης κανονισμός της λειτουργίας της κυβέρνησης περιλαμβάνεται στο Κεφάλαιο Δ΄ και Ε΄ του Συντάγματος, καθώς και στο Νόμο 50 της 27ης Νοεμβρίου του 1997. Σύμφωνα με το Άρθρο 97 του Συντάγματος και το Άρθρο 1.1 του του κανονισμού λειτουργίας της κυβέρνησης, η τελευταία «κατευθύνει την εσωτερική και εξωτερική πολιτική, την δημόσια και στρατιωτική διοίκηση και την άμυνα του κράτους. Ασκεί την εκτελεστική και κανονιστική εξουσία σύμφωνα με το Σύνταγμα και τους νόμους».
Ο σημερινός πρωθυπουργός είναι ο Πέδρο Σάντσεθ, ο οποίος ανέλαβε τα καθήκοντά του στις 2 Ιουνίου 2018. Είναι ο ηγέτης του Σοσιαλιστικού Εργατικού Κόμματος.
Η κυβέρνηση αναφέρεται περιστασιακά με τη μετωνυμία Μονκλόα, λόγω του γεγονότος ότι η κατοικία του πρωθυπουργού, το Παλάτι της Μονκλόα, είναι και η έδρα της κυβέρνησης.
Σημερινή κυβέρνηση
Το Υπουργικό Συμβούλιο αποτελείται από τον Πρωθυπουργό, τους 4 Αντιπροέδρους της Κυβέρνησης, τους 22 υπουργούς και τον Κυβερνητικό Εκπρόσωπο.
Εξωτερικοί σύνδεσμοι
Κατηγορία:Πολιτική της Ισπανίας
Ρίτσαρντ Κρόμγουελ
Βιογραφικά στοιχεία
Ο Ρίτσαρντ Κρόμγουελ γεννήθηκε στις 4 Οκτωβρίου 1626 στο Χάντινγκτον του Κέμπριτζσαϊρ της Αγγλίας, ήταν ο τρίτος γιος του Όλιβερ Κρόμγουελ και της συζύγου του Ελίζαμπεθ Κρόμγουελ. Λίγα είναι γνωστά για την παιδική του ηλικία. Ο ίδιος και τα τρία αδέλφια του είχαν εκπαιδευτεί στη σχολή Felsted στο Έσσεξ κοντά στο σπίτι της οικογένειας της μητέρας τους. Δεν υπάρχει καμία αναφορά ότι παρακολούθησε κάποιο πανεπιστήμιο.
Ο πατέρας του, ο Όλιβερ Κρόμγουελ, πέθανε στις 3 Σεπτεμβρίου 1658 και ο Ρίτσαρντ ενημερώθηκε την ίδια ημέρα ότι επρόκειτο να τον διαδεχθεί. Υπήρξε κάποια διαμάχη για τη διαδοχή. Μια επιστολή από τον John Thurloe δείχνει ότι στις 30 Αυγούστου ο Όλιβερ Κρόμγουελ όρισε προφορικά τον γιο του ως διάδοχό του, αλλά κάποιες άλλες εκδοχές ισχυρίζονται είτε ότι δεν όρισε κανένα διάδοχο, είτε ότι έδωσε την προτεραιότητα στον γαμπρό του, τον Τσαρλς Φλήτγουντ.
Κατά τη διάρκεια των πολιτικών δυσκολιών του χειμώνα του 1659, υπήρχαν φήμες ότι ο Κρόμγουελ έπρεπε να επανακληθεί ως Λόρδος Προστάτης, αλλά αυτές δεν κατέληξαν πουθενά. Τον Ιούλιο του 1660 όμως, ο Κρόμγουελ έφυγε για τη Γαλλία, και έφτασε εκεί, χρησιμοποιόντας μια ποικιλία από ψευδώνυμα, συμπεριλαμβανομένου και αυτό του Τζον Κλαρκ. Το 1680 ή το 1681, επέστρεψε στην Αγγλία όπου έζησε μαζί με τον έμπορο Thomas Pengelly στο Τσέζαντ του Χέρτφορντσαϊρ, εκεί ζούσαν από το εισόδημα που είχε από το κτήμα του στο Hursley. Πέθανε στις 12 Ιουλίου 1712 σε ηλικία 85 ετών.
Πηγές
Κατηγορία:Άγγλοι πολιτικοί
Κυβέρνηση Ιωάννη Κωλέττη 1847
Η κυβέρνηση Ιωάννη Κωλέττη του 1847 σχηματίστηκε μετά τις βουλευτικές εκλογές του 1847. Ήταν η δεύτερη συνεχόμενη κυβέρνηση του Ηπειρώτη πολιτικού, αμέσως μετά την κυβέρνηση του 1844 και διήρκεσε μέχρι τον θάνατο του Κωλέττη, στις 31 Αυγούστου του 1847. Αμέσως μετά, σχηματίστηκε κυβέρνηση από τον μέχρι τότε υπουργό Εξωτερικών, Κίτσο Τζαβέλλα (Κυβέρνηση Κίτσου Τζαβέλλα 1847).
Παραπομπές
1847 Κατηγορία:Ιωάννης Κωλέττης Κατηγορία:1847
Αττικόν
Κατά την αρχαιότητα ο όρος Αττικόν ήταν περισσότερο σε χρήση ως αρχιτεκτονικός όρος.
Συγκεκριμένα αττικόν ονομάζονταν το ανώτερο τμήμα ενός οικοδομήματος που ήταν πάνω από το γείσο της στέγης το οποίο χρησίμευε περισσότερο ως περίφραξη αυτής. Είναι ακριβώς αυτό που σήμερα λέγεται στηθαίο. Το αττικόν έφερε πολλές διακοσμήσεις καθώς και αγάλματα, κυρίως στη πρόσοψη, που έδειχνε έτσι να επιστέφει του οικοδομήματος. Το αττικόν φρουρίων και τειχών ήταν οι επάλξεις.
Στη ρωμαϊκή περίοδο εμφανίζεται ως είδος υπέργεισου κιγκλιδώματος. Μεγαλοπρεπέστερα όμως "αττικά" με πολυτελή διακόσμηση με γλυπτές παραστάσεις απαντώνται ιδιαίτερα στα ρωμαϊκά κτίρια και αργότερα σε νεότερη έξαρση σε όλα τα νεοκλασικά κτίρια.
Το αττικόν συνεχίζει να υφίσταται και σήμερα είτε ως στηθαίο, είτε ως κιγκλίδωμα σε όλες σχεδόν τις πολυώροφες οικοδομές ανά τον κόσμο.
Κατηγορία:Αρχιτεκτονική
Βιβλίο του Κελς
Το Βιβλίο του Κελς είναι χειρόγραφο ευαγγελικό κείμενο στην λατινική γλώσσα, το οποίο περιλαμβάνει τα τέσσερα Ευαγγέλια της Καινής Διαθήκης μαζί με διάφορα προπαρασκευαστικά κείμενα και πίνακες. Δημιουργήθηκε σε ένα μοναστήρι στην Σκωτία, στην Αγγλία ή στην Ιρλανδία και ενδέχεται να περιέχει συνεισφορές από διάφορα ιδρύματα και οργανισμούς για καθεμιά από αυτές τις περιοχές. Πιστεύεται ότι δημιουργήθηκε γύρω στο 800 μΧ. Το κείμενο προέρχεται σε μεγάλο βαθμό από τα βουλγάτα, αν και περιλαμβάνει πολλά αποσπάσματα από παλαιότερες εκδόσεις της Βίβλου. Πρόκειται για αριστούργημα της δυτικής καλλιγραφίας και αντιπροσωπεύει το αποκορύφωμα του διαφωτισμού. Θεωρείται ευρέως ως ένας από τους καλύτερους εθνικούς θησαυρούς της Ιρλανδίας. Αυτό το χειρόγραφο βιβλίο πήρε το όνομά του από το μοναστήρι του Κελς, το οποίο αποτέλεσε το σπίτι του για αιώνες.
Η εικονογράφηση και η διακόσμηση του βιβλίου του Κελς ξεπερνά τις αντίστοιχες άλλων ευαγγελικών βιβλίων ως προς την υπερβολή και την πολυπλοκότητα. Η διακόσμηση συνδυάζει την χριστιανική εικονογραφία με τα περίτεχνα μοτίβα της νησιωτικής τέχνης. Φιγούρες ανθρώπων, ζώων και μυθικών θηρίων, μαζί με κέλτικα μοτίβα σε έντονα χρώματα, ζωντανεύουν τις σελίδες του χειρογράφου. Πολλά από τα δευτερεύοντα διακοσμητικά στοιχεία διαποτίζονται με χριστιανικό συμβολισμό και τονίζουν περαιτέρω τα θέματα των εικονογραφήσεων.
Το χειρόγραφο σήμερα περιλαμβάνει 340 σελίδες και 680 φύλλα εμπρός-πίσω. Από το 1953 κυκλοφορεί σε τέσσερις τόμους, των 330 χιλιοστομέτρων (13 ίντσες). Οι σελίδες είναι υψηλής ποιότητας ; η άνευ προηγουμένου περίτεχνη διακόσμηση περιλαμβάνει δέκα εικονογραφήσεις πλήρους σελίδας και σελίδες με κείμενο που είναι διακοσμημένο με μινιατούρες. Το κείμενο φαίνεται να είναι έργο τουλάχιστον τριών διαφορετικών συγγραφέων. Τα γράμματα είναι από μελάνι σιδήρου και τα χρώματα προέρχονται από ένα ευρύ φάσμα ουσιών, μερικές από τις οποίες εισήχθησαν από μακρινές χώρες.
Εξωτερικοί σύνδεσμοι
Κατηγορία:Χειρόγραφα της Αγίας Γραφής Κατηγορία:Λατινική γραμματεία
Τζέισον Σουόρτσμαν
μικρογραφία|250x250εσ|Ο Σουόρτσμαν με την [[Ελίζαμπεθ Μος το 2014]] Ο Τζέισον Σουόρτσμαν (αγγλικά: Jason Francesco Schwartzman. 26 Ιουνίου 1980) είναι Αμερικανός ηθοποιός, σεναριογράφος και μουσικός. Περισσότερο γνωστός είναι, για τις εμφανίσεις του σε ταινίες του Γουές Άντερσον, μεταξύ αυτών το Rushmore (1998), το Ταξίδι στο Darjeeling (2007) και το Ξενοδοχείο Grand Budapest (2014). Εκτός από την προαναφερθείσα συνεργασία, έχει πρωταγωνιστεί και σε ταινίες όπως το Spun (2003), το Shopgirl (2005) και το Marie Antoinette (2006).
Εκτός από τον κινηματογράφο, έχει εμφανιστεί και στην τηλεόραση, έχοντας πρωταγωνιστικό ρόλο στη σειρά του HBO, Bored to Death (2009-2011). Αρχής γενομένης το 2006, με την ίδρυση του Coconut Records, ο Σουόρτσμαν, ασχολείται επαγγελματικά και με τη μουσική, όπου κυκλοφόρησε τον πρώτο του δίσκο, ονόματι Nighttiming, το 2007. Το 2009, ακολούθησε κι άλλος, ο οποίος μπήκε και στα αμερικανικά charts.
Ο Σουόρτσμαν ήταν ένα από τα τρία άτομα, μαζί με τους Ρόμαν Κόπολα και Χιούγκο Γκίνες που συνέλαβαν την ιδέα για το σενάριο της ταινίας του Γουές Άντερσον Η γαλλική αποστολή (2021), την οποία και παίζει έναν μικρό ρόλο.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Αμερικανοί συνθέτες Κατηγορία:Ντράμερς Κατηγορία:Αμερικανοί σεναριογράφοι Κατηγορία:Οικογένεια Κόπολα Κατηγορία:Αμερικανικά indie rock συγκροτήματα Κατηγορία:Αμερικανοί συνθέτες μουσικής ταινιών
Κοινότητα Μελεσών
Η Κοινότητα Μελεσών είναι κοινότητα του δήμου Αρχανών - Αστερουσίων στην περιφερειακή ενότητα Χανίων της Κρήτης. Συστάθηκε το 1930 με το ΦΕΚ 150Α - 10/05/1930 με την απόσπαση του οικισμού Μελέσσαις από την κοινότητα Αγίου Βασιλείου Πεδιάδος και τον ορισμό του ως έδρα της. Εκτός από την έδρα της, περιλαμβάνει και τον οικισμό Φιλίσια. Η απογραφή του 2011 αναφέρει:
Συνολικά η κοινότητα έχει 361 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Γεώργιο Σκουλά. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αρχανών - Αστερουσίων
NGC 6326
thumb|right|255px|Το NGC 6326 Το NGC 6326 είναι σύνθετο και ακανόνιστα δομημένο πλανητικό νεφέλωμα στον αστερισμό Βωμό. Κατατάσσεται ως PN στο σχήμα μορφολογικής ταξινόμησης και ανακαλύφθηκε από τον Σκωτσέζο αστρονόμο Τζέιμς Ντάνλοπ στις 26 Αυγούστου 1826. Το NGC 6326 δημιουργήθηκε από το υλικό που εκτινάχθηκε στο διάστημα από τον κεντρικό διπλό αστέρα του, που πλησιάζει στο τέλος της ζωής του. Το μπλε και κόκκινο χρώμα οφείλονται στην ποσότητα ραδιενέργειας που εκλύεται από τον αστέρα και κάνει τα αέρια να λάμπουν. Το νεφέλωμα αυτό απέχει περίπου 11.000 έτη φωτός από τη Γη.
ABS-CBN
Η ABS-CBN Corporation ή ABS-CBN είναι ένα συγκρότημα μέσων μαζικής ενημέρωσης στις Φιλιππίνες, με έδρα το Πόλη της Κουεζόν. Η εταιρεία ιδρύθηκε το 1946. Η ABS-CBN δημιουργήθηκε από τη συγχώνευση του Alto Broadcasting System και του Chronicle Broadcasting Network.
Το κορυφαίο κανάλι της εταιρείας μαζί με άλλους ραδιοφωνικούς και τηλεοπτικούς σταθμούς έκλεισαν στις 5 Μαΐου 2020, όταν η άδεια μετάδοσης του καναλιού δεν ανανεώθηκε, πολλοί όμως κατηγορούν την κυβέρνηση για πολιτικούς λόγους πίσω από την μη ανανέωση της άδειας.
Εξωτερικοί σύνδεσμοι
Κατηγορία:Τηλεοπτικοί σταθμοί Κατηγορία:Ραδιοφωνικοί σταθμοί Κατηγορία:Επιχειρήσεις Μέσων Μαζικής Ενημέρωσης Κατηγορία:Επιχειρήσεις των Φιλιππίνων Κατηγορία:Εταιρείες ιδρυθείσες το 1946 Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1953
Αιώρημα
Αιώρημα (ή εναιώρημα) στη Χημεία καλείται το ανομοιογενές μίγμα στερεών σωματιδίων που αιωρούνται μέσα σε υγρό ή αέριο. Συνηθίζεται, επίσης, να καλείται αιώρημα το συστατικό του μίγματος που αιωρείται.
Τα αιωρούμενα σωματίδια είναι μεγαλύτερα (> 1000 nm) από εκείνα που απαντώνται στα διαλύματα και στα κολλοειδή.
Το χαρακτηριστικό γνώρισμα, και η διαφορά με το διάλυμα, είναι ότι όταν το υγρό ισορροπήσει (μείνει ακίνητο) τα σωματίδια στο αιώρημα, λόγω γήινης βαρύτητας, κατακάθονται ως ίζημα.
Παράδειγμα αιωρήματος είναι το ανακάτεμα χώματος με νερό. Αρκετά γνωστό είναι και το "γάλα μαγνησίας".
Κατηγορία:Μίγματα
Κοινότητα Δαμανίων
Η Κοινότητα Δαμανίων είναι κοινότητα του δήμου Αρχανών - Αστερουσίων στην περιφερειακή ενότητα Χανίων της Κρήτης. Συστάθηκε το 1947 με το ΦΕΚ 26Α - 19/02/1947 με την απόσπαση του οικισμού Δαμάνια από την κοινότητα Λαρανίου και τον ορισμό του ως έδρα της. Εκτός από την έδρα της, περιλαμβάνει και τους οικισμούς Αρκάδι και Μελιδοχώρι. Η απογραφή του 2011 αναφέρει:
Πρωθυπουργός της Ζάμπιας
Ο Πρωθυπουργός της Ζάμπιας (Prime Minister of Zambia) ήταν ο αρχηγός της κυβέρνησης της Ζάμπιας. Την περίοδο από το 1973 ως το 1975, ο Μάινζα Τσόνα υπήρξε το πρώτο πρόσωπο που ανέλαβε στο αξίωμα μετά την ανεξαρτησία από το Ηνωμένο Βασίλειο (ο Κένεθ Καούντα ήταν ο πρώτος και ο μοναδικός πρωθυπουργός της Βόρειας Ροδεσίας το 1964, προτού γίνει ανεξάρτητη και μετονομαστεί σε Ζάμπια).
Κοινότητα Δαμανίων
Συνολικά η κοινότητα έχει 310 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Αβραάμ Κουλτζή. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αρχανών - Αστερουσίων
Κέβιν Μίτνικ
Ο Κέβιν Ντέιβιντ Μίτνικ (αγγλικά: Kevin David Mitnick, 6 Αυγούστου 1963 - 16 Ιουλίου 2023) ήταν ένας από τους πιο διάσημους Αμερικανούς χάκερ. Έχοντας εισβάλει σε πολλά τηλεπικοινωνιακά δίκτυα και κλέβοντας δεδομένα από αυτά, τον καταδίκασαν σε φυλάκιση για ηλεκτρονικά εγκλήματα και κατοχή πλαστών στοιχείων. Ο Μίτνικ απέκτησε πολλούς υποστηρικτές που πίστευαν ότι η τιμωρία του ήταν υπερβολική και τον θεώρησαν σαν τον μεγαλύτερο χάκερ της εποχής μας καθώς επίσης και ως τον καλύτερο κοινωνικό μηχανικό (social engineer).
Τα πρώτα χρόνια
Ο Μίτνικ, παιδί χωρισμένων γoνιών μεγάλωσε σε προάστιο του Λος Άντζελες την δεκαετία του '70. Ανέπτυξε πολλά χόμπι εκ των οποίων ο Ραδιοερασιτεχνισμός, που αργότερα τον οδήγησε στο phreaking
του τηλεφωνικού δικτύου. Ως «μέλος» της κοινότητας των phreakers ο Μίτνικ έμαθε τις αρχές της κοινωνικής μηχανικής, τις οποίες αργότερα ανέπτυξε και εφάρμοσε σε τέτοιο σημείο ώστε πλέον ο όρος κοινωνική μηχανική να είναι εφάμιλλο του ονόματος του Κέβιν Μίτνικ. Η πρώτη επαφή του Μίτνικ με υπολογιστή στα 17 του χρόνια ήταν και αυτό που άνοιξε το δρόμο στη μετέπειτα πορεία του
Η δεκαετία του 80
Από την πρώτη στιγμή που ήρθε σε επαφή με υπολογιστές, και συνδυάζοντας την ικανότητα του στο phreaking άρχισε να ασχολείται με την ιδέα την πρόσβασης σε απομακρυσμένους υπολογιστές. Το 1987 ήρθε και η πρώτη σύλληψη του Μίτνικ για εισβολή σε υπολογιστή. Αμέσως τον επόμενο χρόνο, πάλι κατηγορήθηκε για εισβολή σε σύστημα κλέβοντας πηγαίο κώδικα της Digital Equipment Corporation. Ο Μίτνικ τότε καταδικάστηκε σε 1 χρόνο φυλάκιση.
Τα επόμενα χρόνια – Η τελευταία σύλληψη
Ο Μίτνικ από την περίοδο της αποφυλάκισης του και έπειτα συνέχισε να ασχολείται με το χάκινγκ ταξιδεύοντας σε διάφορες πολιτείες της Αμερικής για να αποφύγει πάλι τη σύλληψη, χρησιμοποιώντας πλαστά στοιχεία. Σύντομα έγινε το επίκεντρο των Μέσων Μαζικής Ενημέρωσης αλλά και του FBI. Τελικά το 1995 με την βοήθεια του Tsutomu Shimomura, τεχνικού ασφαλείας υπολογιστών, και του ρεπόρτερ των Times John Markoff, ο Κέβιν Μίτνικ συνελήφθη και καταδικάστηκε σε 5 χρόνια φυλάκιση. Όταν αποφυλακίστηκε το 2000 του απαγόρευσαν της χρήση συσκευών με πληκτρολόγιο για χρόνια.
Σήμερα
Σήμερα ο Μίτνικ έχει γράψει 2 βιβλία γύρω από την κοινωνική μηχανική και τα κενά ασφαλείας σε συστήματα. Έχει ιδρύσει την δικιά του εταιρία που ασχολείται με θέματα ασφαλείας σε δίκτυα (Mitnick Security Consulting). Επίσης κάνει σεμινάρια ασφαλείας σε μεγάλες εταιρίες του χώρου.
Η καλτ εικόνα του Μίτνικ στην κοινότητα των χάκερ
Ο Μίτνικ θεωρείται ένα από τα πιο αξιόλογα πρόσωπα στην σκηνή των χάκερ. Με τις δραστηριότητες του αλλά και την φυλάκιση του ξεσήκωσε κίνημα που υποστήριζε στην απελευθέρωση του («Free Kevin»). Γύρω από το πρόσωπο του δημιουργήθηκε ένας μύθος κυρίως από την δημοσιότητα που απέκτησε. Ιστοσελίδες, ντοκιμαντέρ και ταινίες έχουν γυριστεί για τη ζωή του Μίτνικ κάνοντας τον έναν ζωντανό θρύλο για κάποιους, σύμβολο του ανήσυχου πνεύματος των χάκερ.
Εξωτερικοί σύνδεσμοι
Κατηγορία:Ασφάλεια υπολογιστών Κατηγορία:Αμερικανοί επιστήμονες υπολογιστών Κατηγορία:Αμερικανοί επιστήμονες Κατηγορία:Αμερικανοί εγκληματίες
Αισθησιακή φωτογραφία
Αισθησιακή φωτογραφία είναι είδος φωτογραφίας στο οποίο δίνεται ιδιαίτερη έμφαση στην γοητεία και στον ερωτισμό του μοντέλου. Το μοντέλο μπορεί να ποζάρει ντυμένο ή γυμνό. Ο σωματότυπος ενός αισθησιακού μοντέλου έχει άμεση σχέση με την επιτυχία του.
Η αισθησιακή φωτογραφία γενικά μπορεί να είναι πολλές φωτογραφίες του αντικειμένου σε ακίνητη πόζα συγκροτημένες σε μία φωτογραφία. Οι αισθησιακές φωτογραφίες που προορίζονται για επαγγελματική χρήση έχουν κυρίως ως αντικείμενο επαγγελματίες μοντέλα, αλλά μπορούν να έχουν ως αντικείμενο και ερασιτέχνες μοντέλα, όμως αυτές οι φωτογραφίες προορίζονται περισσότερο για ιδιωτική ή προσωπική χρήση. Οι φωτογράφοι χρησιμοποιούν εάν συνδυασμό από καλλυντικά και τεχνικές φωτισμού για να δημιουργήσουν μία ελκυστική εικόνα.
NGC 6325
thumb|right|250px|Το σφαιρωτό σμήνος NGC 6325 Το NGC 6325 είναι σφαιρωτό σμήνος στον αστερισμό Οφιούχο. Κατατάσσεται ως IV στο σχήμα μορφολογικής ταξινόμησης και ανακαλύφθηκε από τον αστρονόμο Τζων Χέρσελ (John Herschel) στις 24 Μαΐου 1835. Απέχει περίπου 26.100 έτη φωτός από τη Γη.
Εξωτερικοί σύνδεσμοι
6325 Κατηγορία:Σφαιρωτά σμήνη Κατηγορία:Οφιούχος (αστερισμός)
Τζέιν Ράσελ
μικρογραφία|260x260εσ|Η Ράσελ (δεξιά) με τη [[Μέριλιν Μονρόε στην ταινία Οι άντρες προτιμούν τις ξανθές (1953)]] Η Τζέιν Ράσελ (αγγλικά: Ernestine Jane Geraldine Russell), (21 Ιουνίου 1921 - 28 Φεβρουαρίου 2011) ήταν Αμερικανίδα ηθοποιός του κινηματογράφου και από τα κορυφαία "συμβόλα του σεξ" του Χόλυγουντ των δεκαετίων του 1940 και του 1950.
Πρώτα χρόνια
Η Ράσελ γεννήθηκε στο Μπέμιτζι της Μινεσότας και ήταν η μεγαλύτερη από τα πέντε παιδιά της οικογένειας του υπολοχαγού του Στρατού των ΗΠΑ, Ρόι Γουίλιαμ Ράσελ και της πρώην ηθοποιού Τζεράλντιν Τζέικομπι. Μετά την αποστράτευση του πατέρα της, η οικογένεια μετακόμισε στην Καλιφόρνια, όπου εγκαταστάθηκε στο Μπούρμπανκ.
Σε νεαρή ηλικία και με την επιμονή της μητέρας της, η Ράσελ έκανε μαθήματα πιάνου και επίσης συμμετείχε σε θεατρική ομάδα.
Καριέρα
Αφού τελειώσε το σχολείο, η Ράσελ ονειρευόταν να σπουδάσει σχεδιάστρια, αλλά ο απρόσμενος θάνατος του πατέρα της το 1936 διέκοψε τα σχέδιά της και βρήκε δουλειά ως γραμματέας για να βοηθήσει τη μητέρα της και να στηρίξει την οικογένειά της.
Στη συνέχεια, η Τζέιν Ράσελ εγγράφηκε σε μαθήματα θεάτρου και επίσης σπούδασε στην δραματική σχολή της Μαρίας Ουσπενσκάγια, μετά την οποία, το 1940, υπέγραψε επταετές συμβόλαιο με τον παραγωγό και μετέπειτα ιδιοκτήτη της RKO Pictures Χάουαρντ Χιουζ.
Προσωπική ζωή
Η Τζέιν Ράσελ παντρεύτηκε τρεις φορές. Με τον πρώτο σύζυγο της, τον Αμερικανό ποδοσφαιριστή Μπομπ Γουότερφιλντ, υιοθέτησε τρία παιδιά σε είκοσι πέντε χρόνια γάμου: δύο αγόρια και ένα κορίτσι. Η ηθοποιός δεν μπορούσε να αποκτήσει παιδιά εξαιτίας μιας άμβλωσης που είχε κάνει σε νεαρή ηλικία και κατόπιν πιέσης του Γουότερφιλντ.
Η Ράσελ αντιμετώπισε πολλές δυσκολίες στην υιοθεσία και το 1955 ίδρυσε φιλανθρωπικό ίδρυμα το οποίο βοηθά τους ανθρώπους σε τέτοιες καταστάσεις.
Με τον δεύτερο σύζυγό της, τον ηθοποιό Ρότζερ Μπάρετ, υπήρξε παντρέμενη μόνο έναν χρόνο λόγω του αιφνίδιου θανάτου του το 1968.
Ο τρίτος της συζυγός, κτηματομεσίτης, Τζον Κάλβιν Πιπλς, πέθανε από καρδιακή ανεπάρκεια το 1999, με τον οποίο η Ράσελ υπήρξε παντρεμένη για είκοσι πέντε χρόνια.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανοί τραγουδιστές
Γεώργιος Σωτηριάδης
Ο Γεώργιος Σωτηριάδης (Ντεμίρ Ισσάρ, 25 Απριλίου 1852 – Αθήνα, 30 Ιανουαρίου 1942) ήταν Έλληνας φιλόλογος, αρχαιολόγος και πανεπιστημιακός.
Εργογραφία
Εξέδοσε πολλές ιστορικές και αρχαιολογικές μελέτες, ενώ πραγματοποίησε ανασκαφές στο Θέρμο, τη Βοιωτία, τη Φωκίδα, τη Λοκρίδα και στον Μαραθώνα. Μερικές από τις μελέτες του είναι:
Μετέφρασε επίσης την τριλογία «Ορέστεια» του Αισχύλου και την Ιστορία της βυζαντινής λογοτεχνίας του Κρουμπάχερ.
Παραπομπές
Κατηγορία:Μέλη της Ακαδημίας Αθηνών Κατηγορία:Έλληνες πανεπιστημιακοί Κατηγορία:Έλληνες αρχαιολόγοι
Κύπελλο Κύπρου ποδοσφαίρου ανδρών 1945-46
Το Κύπελλο Κύπρου 1945-46 ήταν η 9η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1945-46. Νικήτρια ήταν η ΕΠΑ για δεύτερη φορά στην ιστορία της.
Σύστημα διεξαγωγής
Στο κύπελλο Κύπρου 1945-46 συμμετείχαν οι 6 ομάδες του πρωταθλήματος Α΄ κατηγορίας 1945-46. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Τελικός
Στον τελικό προκρίθηκαν η ΕΠΑ και ο ΑΠΟΕΛ. Ο τελικός διεξήχθη στις 14 Απριλίου 1946 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία. Νικήτρια ήταν η ΕΠΑ με σκορ 2-1.
ΕΠΑ: Σταύρος Σπύρου «Μαύρος», Παπιέν Σταμπουλιάν, Χαμπής Φιλίππου, Άριστος Ραφαήλ, Ντικράν Μισιριάν, Μιλτής Λεωνίδου, Ηρόδοτος Γρηγοριάδης, Ανδρέας Γεωργίαδης «Φούτσιος», Κόκος Χειμωνίδης, Όμηρος Ποτονίδης, Κώστας Μελετίου
ΑΠΟΕΛ: Γιώργος Μουσκής, Τάκης Τσίγκης, Ευγενής Σαμουήλ, Ανδρέας Ζήνωνος, Κόκης Ρωσίδης, Τάκης Αριστείδου, Κώστας Βασιλείου,Τάκης Σωκράτους «Ζέτας», Ανδρέας Σταυρινίδης «Σιαντρής», Ανδρέας Παύλου «Κερεμέζος», Λυκούργος Αρχοντίδης
Σκόρερ: 1΄ 0-1 Τάκης Σωκράτους «Ζέτας», 10΄ 1-1 Ανδρέας Γεωργίαδης «Φούτσιος», 47΄ 2-1 Ανδρέας Γεωργίαδης «Φούτσιος»
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1945-1946
Κουμαριά
Η Κουμαριά ή Άρβουτος η κοινή (επιστ. Arbutus unedo L. ) είναι αειθαλής μεγάλος θάμνος ή μικρό δέντρο, με ευρεία εξάπλωση στην περιοχή της Μεσογείου έως τη δυτική Γαλλία και ένα από τα πιο χαρακτηριστικά φυτά της μακίας βλάστησης.
Περιγραφή
Η κουμαριά είναι φυτό με ελάχιστες απαιτήσεις, αναπτύσσεται σε ξηρές και πετρώδεις πλαγιές με καλά αποστραγγιζόμενα και σχετικά όξινα εδάφη. Πλούσιο και βαθύ, το έρπον ριζικό της σύστημα εκμεταλλεύεται την υγρασία του εδάφους, ενώ παράλληλα το προστατεύει από τη διάβρωση. Το ύψος της κυμαίνεται συνήθως από 2–3 μ. αλλά  μπορεί να φτάσει έως και 12 μέτρα. Ο φλοιός της είναι καστανόχρωμος, ρυτιδωμένος και τραχύς, χαρακτηρίζεται δε από σφαιρικούς αδενώδεις καρπούς. Έχει φύλλα στιλπνά, σκούρου πράσινου χρώματος, με ωοειδές σχήμα, οδοντωτά, τραχιά και δερματώδη. Τα ερμαφρόδιτα άνθη της είναι συνήθως λευκά ή ωχρόλευκα, κωδωνόσχημα, σχηματίζονται δε σε μικρές ταξιανθίες (τσαμπιά) που γέρνουν προς τα κάτω, ενώ έχουν λεπτό άρωμα μελιού. Η ανθοφορία διαρκεί συνήθως τρεις μήνες, από τα μέσα του φθινοπώρου μέχρι τις αρχές του χειμώνα. Οι εδώδιμοι καρποί ωριμάζουν μετά ένα έτος, κατά τη διάρκεια του φθινοπώρου, έτσι συνυπάρχουν στο ίδιο δένδρο άνθη και ώριμοι καρποί. Οι καρποί είναι σφαιρικοί, τύπου ράγας, με διάμετρο 15-20 χιλιοστά και περικλείουν πολυάριθμα σπέρματα. Αρχικά έχουν κίτρινο χρώμα το οποίο κατά την ωρίμανση γίνεται βαθυκόκκινο.
Γεωγραφική κατανομή
Η κουμαριά είναι ευρέως διαδεδομένη σε πολλές χώρες γύρω από τη λεκάνη της Μεσογείου (βλέπε επισυναπτόμενο χάρτη κατανομής) και συγκεκριμένα στις εξής: Ελλάδα, παράλια Τουρκίας, Λίβανο, Συρία, Ισραήλ, Τυνησία, Αλγερία, Μαρόκο, Πορτογαλία, Ισπανία (συμπερ. οι Βαλεαρίδες Νήσοι), Γαλλία (συμπερ. η Κορσική), Ιταλία (συμπερ. η Σαρδηνία και Σικελία), Σλοβενία, Κροατία και Αλβανία. Αναπτύσσεται επίσης στη δυτική Γαλλία και τη Βουλγαρία. Μικροί αυτοφυείς πληθυσμοί υπάρχουν στη νοτιοδυτική Ιρλανδία, όπου η κουμαριά ονομάζεται δέντρο της φράουλας (αγγλ. Strawberry tree ή Irish Strawberry tree). Οι πληθυσμοί αυτοί είναι κατάλοιπα πρώην ευρύτερης κατανομής, παλαιότερων θερμότερων και υγρότερων περιόδων, όταν το κλίμα ήταν γενικά πιο ζεστό από σήμερα. Μια άγρια φυσική ποικιλία με κόκκινα άνθη, η ''Arbutus unedo var. rubra'', γνωστή με την ονομασία ρόδινη κουμαριά (αγγλ. Pink Strawberry tree), ανακαλύφθηκε πρώτη φορά στην Ιρλανδία το 1835.
Διατροφική αξία
Κούμαρα
Οι καρποί της κουμαριάς, γνωστοί ως κούμαρα, είναι εδώδιμοι και τρώγονται στο στάδιο της πλήρους ωρίμανσης, όταν δηλαδή το χρώμα τους είναι έντονο κόκκινο, η υφή τους μαλακή και η γεύση τους γλυκεία. Οι ώριμοι καρποί έχουν υψηλή περιεκτικότητα σε σάκχαρα (40%), με κύρια παρουσία της φρουκτόζης, γλυκόζης και σουκρόζης. Στη γεύση των καρπών συμβάλλουν τα οργανικά οξέα (φουμαρικό και μαλλικό) και από τα φαινολικά οξέα το γαλλικό. Οι ταννίνες προσδίδουν στιφή και υπόπικρη γεύση. Τα κούμαρα περιέχουν ακόμα βιταμίνες: βιταμίνη C, βήτα-καροτένιο, βιταμίνη Β3 (νιασίνη) και τοκοφερόλες.
Μετά τη συγκομιδή, οι ώριμοι καρποί θα πρέπει να καταναλωθούν εντός 24 ωρών, διότι είναι ευαίσθητοι και θα αρχίσουν να αποσυντίθενται. Όταν αποκοπούν από το φυτό ενώ είναι ακόμα ανώριμοι δεν ωριμάζουν καλά. Για τους παραπάνω λόγους, είναι προτιμότερο τα κούμαρα να τρώγονται κατευθείαν από το δέντρο.
Τον 1ο αι., ο γιατρός και βοτανολόγος Διοσκουρίδης χαρακτηρίζει το κούμαρο «καρπό κακοστόμαχο και κεφαλαλγή».
Υπερώριμα κούμαρα μπορεί να προκαλέσουν δηλητηρίαση, ενώ ανώριμα μπορεί να προκαλέσουν τάση για εμετό. Η υπερκατανάλωση του καρπού μπορεί να προκαλέσει μέθη, καθώς προκαλείται γρήγορη ζύμωση και σχηματισμός αλκοόλης μέσα στο στομάχι. Για τον λόγο αυτό πήρε το δεύτερο όνομα είδους «unedo» που προέρχεται από τη λατινική φράση «unum edo» και σημαίνει «τρώω μόνο ένα».
Μέλι κουμαριάς
Τα άνθη της κουμαριάς επικονιάζονται από τις μέλισσες και το μέλι που προκύπτει έχει την τάση να κρυσταλλώνει, αποκτώντας μια βουτυρώδη υφή. Το χρώμα του είναι σκούρο κίτρινο έως καφέ, η δε γεύση του πικρή και πολύ ιδιαίτερη, που το κάνει να ξεχωρίζει από τα άλλα μέλια και να θεωρείται «γκουρμέ». Στην υπόπικρη γεύση του οφείλει τη διεθνή ονομασία του ως «bitter honey» (πικρό μέλι). Έχει χαμηλότερα ποσοστά σακχάρων σε σύγκριση με άλλα μέλια, έτσι εμπεριέχει και λιγότερες θερμίδες. Είναι τονωτικό τόσο για τους ανθρώπους όσο και για τις μέλισσες και οι μελισσοκόμοι συνήθως το αφήνουν στις κυψέλες για τροφή του μελισσιού τους χειμερινούς μήνες. Μέλι κουμαριάς παράγεται στην Ελλάδα (σε αμιγή μορφή ή ανάμεικτο με ρεικόμελο), την Πορτογαλία, την Ισπανία και σε σημαντικές ποσότητες στη Σαρδηνία, γνωστό ως "Miele di Corbezzolo" (μέλι κουμαριάς), το οποίο θεωρείται το πιο φίνο και σπάνιο μέλι του νησιού.
Το γένος Arbutus στην Ελλάδα
Στην Ελληνική χλωρίδα απαντώνται δύο είδη του γένους Arbutus (Άρβουτος), ένα υβρίδιο και μια ποικιλία:
Το φυσικό υβρίδιο Arbutus x andrachnoides (αγγλ. hybrid strawberry tree), το οποίο προέρχεται από διασταύρωση των δύο παραπάνω ειδών και παρουσιάζει παρόμοια μορφολογικά χαρακτηριστικά με τους δύο γονείς του. Εμφανίζεται σε περιοχές όπου τα δύο είδη συνυπάρχουν, κυρίως στα Ελληνικά νησιά και στις δυτικές ακτές της Τουρκίας.
Η ποικιλία ''Arbutus unedo var. rubra'', η ονομαζόμενη ρόδινη κουμαριά (γνωστή και ως pink strawberry). Τα ρόδινα άνθη της ποικιλίας αυτής αποτελούν τη μοναδική μορφολογική διαφορά με την κοινή κουμαριά που φέρει λευκά άνθη.
αριστερά|μικρογραφία|330x330εσ|εναλλ.=|Οι καρποί (τα κούμαρα) έχουν αρχικά κίτρινο χρώμα το οποίο κατά την ωρίμανση γίνεται βαθυκόκκινο. αριστερά|μικρογραφία|330x330εσ|εναλλ.=|Φύλλα στιλπνά, σκούρου πράσινου χρώματος, με ωοειδές σχήμα, οδοντωτά, τραχιά και δερματώδη.
Πηγές. Εξωτερικοί σύνδεσμοι
Κατηγορία:Θάμνοι Κατηγορία:Μακία βλάστηση Κατηγορία:Μεσογειακή χλωρίδα Κατηγορία:Ερεικοειδή Κατηγορία:Είδη ελαχίστης ανησυχίας (LC) Κατηγορία:Φυτά ελάχιστης ανησυχίας Κατηγορία:Ευρωπαϊκή χλωρίδα Κατηγορία:Ελληνική χλωρίδα Κατηγορία:Χλωρίδα της Ιταλίας Κατηγορία:Χλωρίδα της Γαλλίας Κατηγορία:Χλωρίδα της Ισπανίας Κατηγορία:Χλωρίδα της Αλβανίας Κατηγορία:Χλωρίδα της Βόρειας Αφρικής Κατηγορία:Εδώδιμα φρούτα